Du kan selv bestemme hvor du ønsker å ha pensjonen din. Du kan velge å ha pensjonskontoen din hos den leverandøren som arbeidsgiver har valgt, eller du kan velge en annen leverandør.
I tillegg til å bestemme hvilken leverandør du ønsker at pensjonen din skal plasseres hos, kan du også velge mellom ulike risikoprofiler. Ett valg er å beholde den profilen som arbeidsgiveren din har valgt for deg. Ett annet valg er å bestemme en risikoprofil avhengig av hvor stor andel av aksjer og renter du ønsker å spare i. Desto høyere andel aksjer, desto større risiko. Motsatt er det lavere risiko med lavere andel aksjer, noe som kan resultere i lavere avkastning på pensjonssparingen din. Det er også mulig å justere andelen aksjer avhengig av alder, for eksempel med profilen som heter Eika Selvvalgt Livssyklus. En slik profil vil automatisk justere ned risiko og aksjeandel jo eldre du blir.